Robin Hood – postać ze powiarkōw, strzedniowieczny bohatyr kery habiōł bogoczom a rozdowoł biydokom. Bōł to banita, kery pomiyszkiwoł we lesie wele Sherwood ôroz ze swojimi kōmpanōma, do kerych należeli bracik Tuck, Will Stuteley, mody David ze Doncasteru, Mały John s Hathersage, Much syn młynorza, Allan ze Doliny a Will Szkarłatny. Jygo lipstōm bōła Lady Marion. Podug powiarki, Robin Hood uprzikrzoł żywot szeryfowi Nottingham Robertowi de Rainault a pozostoł wierny krōlowi Richadowi Lwie Sierce, ôd kerego ôstoł na kōniec ułaskowiōny. Nojbarzi znōmo adaptacyjo powiarki we literaturze napisoł Howard Pyle, powiarka mo tyż mynga adaptacyji filmowych, we tym "Robin of Sherwood" Kevina Costnera.